proxectonos/corpus_dominio_legal_administrativo_tmp huggingface dataset:
19/01/2017 | Administración LocalMunicipal
Cerceda
Secretaría
Anuncio de formalizacion de contrato

En data 30 de decembro de 2016, formalizouse o contrato “SERVIZO DE AXUDA NO FOGAR”, ca mercantil AO Mayores S. L., B-15856941, por un prezo total do contrato de 1.743.459,84 euros (sin IVA). O que se publica a efectos de cumprimento da normativa en materia de contratación e de transparencia. Cerceda, 16 de xaneiro de 2017. O Alcalde-Presidente, José García Liñares.
19/01/2017 | Administración LocalMunicipal
A Baña
Anuncio de formalización de contrato

ANUNCIO FORMAZACIÓN CONTRATO Mellora e conservación dos accesos a San Vicente (A Baña) A Xunta de Goberno Local acordou o 4 de agosto de 2016 adxudicar o contrato “Mellora e conservación dos accesos a San Vicente (A Baña)” que foi formalizado o 11 de agosto de 2016, o que se publica para os efectos do artigo 154 do Texto refundido da Lei de contratos del sector público, aprobado polo Real decreto lexislativo 3/2011, de 14 de novembro.1. Entidade adxudicadora. a) Organismo: Concello da Baña (A Coruña). b) Dependencia que tramita o expediente: Secretaría. c) Número de expediente: 2016/C003/000004. d) Perfil do contratante: www.concellodabana. gal 2. Obxecto do contrato. a) Tipo de contrato: obras. b) Descrición do obxecto: mellora e conservación dos accesos a San Vicente (A Baña). c) Lote: non. d) CPV (referencia de nomenclatura): 45233200. e) Medio de publicación do anuncio de licitación: perfil do contratante. f) Data de publicación do anuncio de licitación: 7 de xuño de 2016.3. Tramitación do procedemento. a) Tramitación: ordinaria. b) Procedemento: negociado sen publicidade.4. Prezo do contrato. Importe neto: 108.150,49 €. IVE: 22.711,60 €. Prezo total: 130.862.09 €. 5. Adxudicación. a) Data: 4 de agosto de 2016. b) Contratista: OBRAS Y VIALES DE GALICIA, S. L. c) Nacionalidade: España. d) Importe de adxudicación: Importe neto: 105.305,79 €. IVE: 22.114,21 €. Prezo total: 127.420,01 €. e) Prazo de execución: 30 días naturais. A Baña, 16 de xaneiro de 2017. O alcalde Asdo.: José Andrés García Cardeso
19/01/2017 | Administración LocalMunicipal
A Baña
Anuncio de formalización de contrato

ANUNCIO FORMALIZACIÓN CONTRATO Pav. V. P. Espesedo - A Carballeira (A Baña) A Xunta de Goberno Local acordou o 24 de novembro de 2016 adxudicar o contrato “Pav. V. P. Espesedo-A Carballeira (A Baña)” que foi formalizado o 28 de novembro de 2016, o que se publica para os efectos do artigo 154 do Texto refundido da Lei de contratos del sector público, aprobado polo Real decreto lexislativo 3/2011, de 14 de novembro.1. Entidade adxudicadora. a) Organismo: Concello da Baña (A Coruña). b) Dependencia que tramita o expediente: Secretaría. c) Número de expediente: 2016/C003/000013. d) Perfil do contratante: www.concellodabana. gal 2. Obxecto do contrato. a) Tipo de contrato: obras. b) Descrición do obxecto: Pav. V. P. Espesedo-A Carballeira (A Baña). c) Lote: non. d) CPV (referencia de nomenclatura): 45233200. e) Medio de publicación do anuncio de licitación: perfil do contratante. f) Data de publicación do anuncio de licitación: 9 de agosto de 2016.3. Tramitación do procedemento. a) Tramitación: ordinaria. b) Procedemento: negociado sen publicidade.4. Prezo do contrato. Importe neto: 174.767,64 €. IVE: 36.701,20 €. Prezo total: 211.468,84 €. 5. Adxudicación. a) Data: 24 de novembro de 2016. b) Contratista: OBRAS Y VIALES DE GALICIA, S. L. c) Nacionalidade: España. d) Importe de adxudicación: Importe neto: 167.619,84 €. IVE: 35.200,17 €. Prezo total: 202.820,01 €. e) Prazo de execución: 30 días naturais. A Baña, 16 de xaneiro de 2017. O alcade Asdo.: José Andrés García Cardeso
19/01/2017 | Administración LocalMunicipal
Rianxo
Secretaría
Delegación da Alcaldía

ANUNCIO Con data 16 de xaneiro de 2017, dítase a Resolución de Alcaldía Nº 30/2017, que transcrita literalmente di: Tendo previsto estar ausente Don Emilio Gabriel Murua Duminica do termo municipal de Rianxo dende os días 17 de xaneiro de 2017 até o día 19 de xaneiro de 2017 (incluído), e polo tanto do cargo de alcalde, e considerando que o disposto na resolución da Alcaldía número 378/2016, concretamente na súa parte dispositiva: “Primeiro. –Nomear como tenentes de alcalde, as/os seguintes concelleiros /as membros da Xunta de Goberno Local, que de seguido se indica: Primero tenente de alcalde: D.ª Karla Alejandra Gastelurrutia Millana. Segundo tenente de alcalde: D.ª Edison Marcelo Magdas Castello. Terceiro tenente de alcalde: don Xusto Xosé Ordoñez Figueira. Segundo. –Corresponde aos tenentes de Alcalde en canto tales, substituír na totalidade das súas funcións e pola orde do seu nomeamento, o alcalde, nos caso de ausencia, enfermidade ou impedimento que imposibilite a este para o exercicio das súas atribucións.” Considerando o disposto no artigo 47 do Real Decreto 2.568/1986, do 28 de novembro, e o artigo 125 LBRL, no uso das atribucións que me outorga a lexislación do réxime local RESOLVO: PRIMEIRO.–Nomear alcaldesa en funcións á primeira tenente de alcalde, dona Adelina Ces Quintáns, dende o día 17 de xaneiro de 2017 ata o 19 de xaneiro de 2017. SEGUNDO.–Ordear a publicación da presente resolución no Boletín Oficial da Provincia da Coruña e notificar a presente aos interesados indicando que se poderá interpoñer, potestativamente, recurso de reposición ante o mesmo órgano que ditou o acto, no prazo dun mes, contado a partir do día seguinte ao da recepción da notificación da presente ou desde a súa publicación; ou ben, directamente, recurso contencioso-administrativo ante o xulgado que corresponda, dentro do prazo de dous meses, contados a partir da mesma data, sen prexuízo de que se poida interpoñer calquera outro recurso que se estima pertinente. TERCEIRO.–Dar conta ao Pleno e traslado aos departamentos administrativos do Concello. Rianxo, 16 de xaneiro de 2017. O alcalde Adolfo Muíños Sánchez
19/01/2017 | Administración LocalMunicipal
Laxe
Anuncio da resolución da Alcaldía núm.751/16 sobre deixar sen efecto a convocatoria do proceso de selección para a contratación laboral temporal de 2 monitores nas escolas deportivas municipais e arquivo do expediente

Vistas as bases aprobadas por decreto de alcaldía de data 21/11/2016, para a selección mediante concurso para a contratación laboral temporal de 2 monitores nas escolas deportivas municipais (un/ha monitor de zumba e un/ha monitor de patinaxe), publicadas no BOP núm.224 de data 25/11/2016. Considerando a cláusula quinta das ditas bases, na que se establece que: “Rematado o prazo de presentación de instancias, a Alcaldía ditará resolución no prazo de cinco días hábiles para aprobar a listaxe provisional de admitidos/as e excluídos/as, na que se indicarán as causas da exclusión, e concedendo un prazo de 4 días naturais para a corrección das deficiencias sinaladas. Finalizado o prazo de emenda de erros, o Alcalde ditará nova Resolución, aprobando a lista definitiva de aspirantes admitidos e excluídos. Nesta Resolución, que se publicará no Taboleiro de edictos do Concello (asi como as sucesivas), determinarase a composición do Tribunal cualificador, lugar, data e hora do desenvolvemento do concurso”. Visto que durante o prazo de presentación de instancias non se presentou ningún/ha candidato/a para ningún dos postos desta convocatoria (monitor de zumba e monitor de patinaxe). En virtude do artigo 21.1. g) da Lei 7/1985, do 2 de abril, de Bases do Réxime Local, e demais normativa sobre réxime local en materia de persoal, RESOLVO: Primeiro.- Declarar deserto o proceso de selección por non terse presentado ningunha solicitude de participación para este proceso selectivo e dar por finalizado o expediente do proceso de selección mediante concurso para a contratación laboral temporal de 2 monitores nas escolas deportivas municipais. Segundo.- Publicar a presente resolución no Taboleiro de Edictos deste concello e no Boletin Oficial da Provincia, para os efectos oportunos. Mándao e asina o Claudina De Ponga Doukoure, en Laxe, a 5 de decembro de 2016, do que eu, Secretario, dou fe. Dou fe O Alcalde O Secretario José Manuel Mouzo Castiñeira Emmanuel López Ares
19/01/2017 | Administración LocalMunicipal
Irixoa
Orzamento 2017: aprobación definitiva

APROBACIÓN DEFINITIVA ORZAMENTO MUNICIPAL 2017 Ao quedar definitivamente aprobado o orzamento municipal para o exercicio 2017, por acordo plenario de 16-12-2016, en cumprimento do disposto no art.169.3 do R. D. Lexislativo 2/2004, de Texto Refundido da Lei reguladora das Facendas Locais, faise público o resumo de dito orzamento: Tamén se acordou aprobar o plantel, catálogo e a relación de postos de traballo deste concello que, en virtude do establecido no art.127 do R. D. Lexislativo 781/1986, publícase seguidamente: Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, segundo o disposto no art.171 do R. D. Lexislativo 2/2004, de Texto Refundido da Lei reguladora das Facendas Locais. Irixoa, 16 de xaneiro de 2017. O ALCALDE Antonio Deibe Sanmartín
19/01/2017 | Administración LocalMunicipal
Frades
Anuncio de concesión de bonificacións do IBI

Refª.: ANUNCIO DE APROBACIÓN DAS BONIFICACIÓNS DO 95% DA COTA ÍNTEGRA DO IBI NAQUELES INMOBLES NOS QUE SE DESENROLEN, TOTAL E EXCLUSIVAMENTE, ACTIVIDADES AGRARIAS, GANDEIRAS PERTENCENTES AO SECTOR PRIMARIO O Pleno do Concello de Frades, en sesión extraordinaria celebrada o 29-12-2016 aprobou por maioría absoluta a APROBACIÓN DAS BONIFICACIÓNS DO 95% DA COTA ÍNTEGRA DO IBI NAQUELES INMOBLES NOS QUE SE DESENROLEN, TOTAL E EXCLUSIVAMENTE, ACTIVIDADES AGRARIAS, GANDEIRAS PERTENCENTES AO SECTOR PRIMARIO, de acordo co seguinte detalle: PRIMEIRO.–Aprobar os informes-propostas dos servizos técnicos municipais nos seus mesmos termos, así como a concreción dos requisitos das solicitudes de bonificacións IBI actividade gandeira e agraria, aprobados na XGL de data 10 de febreiro de 2016. APROBAR AS BONIFICACIÓNS QUE PROCEDEN SEGUNDO O ANEXO AO INFORME TÉCNICO: SEGUNDO.–Notificar a denegación das bonificacións aos interesados, e publicar no Boletín Oficial da Provincia as bonificacións concedidas, así como no taboleiro de anuncios do Concello de Frades. TERCEIRO.–Dar traslado do contido deste acordo ao Servizo de Xestión Tributaria da Deputación Provincial de A Coruña Frades, 13 de xaneiro de 2017. O alcalde-presidente Asdo.: Roberto Rey Martínez
19/01/2017 | Administración LocalMunicipal
Ortigueira
Secretaría
Padrón de contribuíntes pola taxa por recollida de residuos sólidos urbanos correspondente ao cuarto trimestre do exercicio 2016

Por resolución da Alcaldía deste Concello, foi aprobado o PADRÓN DE CONTRIBUÍNTES POLA TAXA POR RECOLLIDA DE RESIDUOS SÓLIDOS URBANOS CORRESPONDENTE AO CUARTO TRIMESTRE DO EXERCICIO 2016. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo dun MES contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo comun das administracións publicas. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Os importes das débedas poderán ser satisfeitos en Entidades Bancarias na Conta Restrinxida de Recadación ou ben na propia Recadación Municipal sita na rúa Manuel Sandomingo, número 20, de 10 a 14 horas, excepto sábados e festivos. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira 16 de xaneiro de 2017 O Alcalde Juan Vicente Penabad Muras
19/01/2017 | Administración LocalMunicipal
San Sadurniño
Modificación de regulamento

O Pleno deste Concello, na sesión celebrada o día 14 de xaneiro de 2017, acordou aprobar provisionalmente modificacións no Regulamento da Escola Infantil Municipal “A Rolada”. En cumprimento do establecido nos artigos 49 e 70-2 da Lei 7/1985, reguladora das bases do réxime local, e 56 do Real Decreto Lexislativo 781/1986, de 18 de abril, polo que se aproba o texto refundido das disposicions legais vixentes en materia de réxime local, sométese o expediente a información pública polo prazo de trinta días, a contar desde o seguinte o da publicación do presente anuncio no Boletín Oficial da Provincia, para que poida ser examinado e se presenten, no seu caso, as reclamacións que se estimen oportunas. Si transcorrido ese prazo non se presentasen alegacións, consideraráse aprobado definitivamente ese Regulamento. San Sadurniño, 16 de xaneiro de 2017. O Alcalde, Secundino García Casal.
19/01/2017 | Administración LocalMunicipal
A Coruña
Servizo de Persoal
Nomeamento de 10 bombeiros do Servizo de Extinción de Incendios, funcionarios carreira, C. E. 3/15

ANUNCIO Por Resolución da concelleira delegada de Facenda e Administración, por delegación da Xunta de Goberno Local, de data 16 de xaneiro de 2017, resolveuse o seguiente: 1.–Nomear Bombeiros do Servicio de Extinción de Incendios, funcionarios de carreira (Escala de Administración Especial, Subescala Servizos Especiais, Clase: Servizo de Extinción de Incendios, Grupo C2) deste Excmo. Concello, ás seguintes persoas: 2.–Os citados nomeamentos producirán efectos económicos e administrativos desde a data en que tomen posesión, como funcionarios de carreira, da praza obxecto da presente convocatoria. A Coruña, 17 de xaneiro de 2017. A XUNTA DE GOBERNO LOCAL, P. D. A concelleira delegada de Facenda e Administración M.ª Eugenia Vieito Blanco
19/01/2017 | Administración LocalMunicipal
Ortigueira
Secretaría
Aprobación inicial do orzamento municipal para o exercicio 2017

Aprobado inicialmente polo Concello Pleno, en sesión ordinaria do día 13 de xaneiro de 2017, o Orzamento Xeral, Bases de Execución, e Cadro de Persoal para o exercicio económico 2017, exponse ao público o expediente polo prazo de quince días desde a publicación do presente anuncio no Boletín Oficial da Provincia, a efectos de reclamacións, de acordo co previsto no artigo 169 do Texto Refundido da Lei reguladora das facendas locais aprobado por Real Decreto Lexislativo 2/2004, de 5 de marzo. De conformidade co acordo adoptado, o orzamento considerarase definitivamente aprobado se durante o citado prazo non se presentan reclamacións. Ortigueira 16 de xaneiro de 2017 O Alcalde Juan Vicente Penabad Muras
19/01/2017 | Administración LocalMunicipal
Coirós
Padrón fiscal da taxa pola recollida de lixo para 2017

O Pleno da Corporación Municipal, en sesión feita o día 12 de xaneiro do ano 2017, por unanimidade aprobou o Padrón Municipal da taxa de recollida de Lixo do ano 2017, que se expón ao público, servindo de notificación colectiva de conformidade co artigo 102.3 da Lei Xeral Tributaria polo prazo de quince días contado a partir do día seguinte á inserción deste anuncio no Boletín Oficial da Provincia. Contra o acto de aprobación do citado padrón e/o as liquidacións contidas no mesmo poderá interpoñerse recurso previo de reposición ante a Alcaldía Presidencia no prazo dun mes a contar dende o día seguinte ao de finalización da exposición pública, de acordo co que establece o artigo 14 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Coirós, 16 de xaneiro de 2017. O Alcalde, Asdo.: Francisco Quintela Requeijo.
09/01/2017 | Administración LocalMunicipal
Vimianzo
Anuncio de bolsa de emprego técnico/a para atención a museos e centros de interpretación do Concello de Vimianzo

Por Resolución núm.1593/2016 da Alcaldía, de data 16 de decembro de 2016, aprobáronse as bases para a formación dunha bolsa de emprego para selección, baixo a modalidade de contrato laboral por obra ou servizo determinado, a xornada completa dun/ha técnico/a para a atención de museos e centros de interpretación do Concello de Vimianzo. Por Resolución da Alcaldía núm.1681/2016 de data 29 de decembro de 2016, aprobouse a listaxe de reserva prevista na base décima, e ordenouse a súa publicación no Boletín Oficial da Provincia, que está composta pola seguinte aspirante: Antonio Juan Issah Morquilla, Karol Vanessa Sanchez de Ocaña Orgeira, con DNI XXXXXXXXX (4,90 puntos). A presente listaxe ten un período de vixencia de dous anos dende a súa publicación no Boletín Oficial da Provincia. O que se fai público aos efectos oportunos. Vimianzo, a 2 de xaneiro de 2017. O alcalde Manuel Antelo Pazos
09/01/2017 | Administración LocalMunicipal
Bergondo
Secretaría
Anuncio de licitación. Expte. OA-04-2016

ANUNCIO DE LICITACIÓN 1.1.–Entidade adxudicante. a) Organismo: Concello de Bergondo. b) Dependencia que tramita o expediente: Contratación. c) N.º expediente: OA-04-2016.1.2.–Obra incluída nun convenio de colaboración asinado coa Deputación Provincial da Coruña o 13.12.2016.2.–Obxecto do contrato. a) Descrición do obxecto: reparación de humidades e melloras en edificios municipais. b) Lugar de execución: Concello de Bergondo. c) Prazo de execución (meses): 6 (seis). 3.–Tramitación e procedemento. a) Tramitación: urxente. b) Procedemento: aberto, cun único criterio de valoración (factor prezo). 4.–Presuposto de licitación. A.–Valor estimado: 80.991,7. B.–IVE (21%): 17.008,26 €. Total A+B: 98.000,00 €. 5.–Garantías. Provisional: non se esixe. Definitiva: 5% do prezo de adxudicación (excluído o IVE). 6.–Obtención de documentación e información. Entidade: Concello de Bergondo. Dirección: Estrada da Coruña, n.º 12. Localidade e código postal: 15165 Bergondo. Teléfono 981 791252. Fax 981 794233.7.–Clasificación do contratista: non se esixe. Clasificación xustificativa da solvencia aos efectos do disposto no artigo 65.1. a), párrafo 2.º do TRLCSP: Grupo C; subgrupo 2; categoría 2: Grupo C; subgrupo 3; categoría 2.8.–Presentación de ofertas. a) Data límite de presentación: dentro do plazo de 13 días naturais, que contan dende o seguinte ao da derradeira publicación do presente anuncio de licitación no BOP, no DOG ou no perfil do contratante, en horario de 9.00 a 14.30 horas. b) Hora límite: atas as 14.30 horas do derradeiro día do prazo de presentación. c) Documentación a presentar: a simplificada sinalada na cláusula 12.1.2 do prego-tipo de cláusulas administrativas particulares que haberán de rexer para a contratación mediante procedemento aberto (cun único criterio de valoración: factor prezo) das obras comprendidas nos plans provinciais e outras obras provinciais (BOP n.º 3, do 07.01.2016). d) Lugar de Presentación: 1.ª.–Entidade: Concello de Bergondo. Rexistro Xeral.2.ª.–Dirección: Estrada da Coruña n.º 12.3.ª.–Localidade e código postal: 15165 Bergondo.9.–Apertura das ofertas. a) Data: o terceiro día hábil seguinte ao que remate que termine o prazo de presentación de proposicións. b) Hora: 13.00 horas.10.–Outras informacións: a obter no lugar e polos medios indicados no punto 6 do presente anuncio e no perfil do contratante: www.bergondo.es 11.–Gastos dos anuncios. Serán por conta do adxudicatario os gastos sinalados no prego-tipo e no cadro de caracteristicas do contrato. Bergondo, 23 de decembro de 2016. A alcaldesa Alejandra Pérez Máquez
09/01/2017 | Administración LocalMunicipal
Touro
Remitindo anuncio de aprobación inicial correspondente ao presuposto 2017

EDICTO Aprobado inicialmente polo Pleno da Corporación o presuposto xeral para o exercicio económico de 2017, o cadro de persoal, relación de postos de traballo e bases de execución do presuposto para dito exercicio, en cumprimento do disposto no artigo 169.1 do texto refundido da Lei reguladora das facendas locais R. D. 2/2004, do 5 de marzo, e disposicións concordantes, exponse ó público na Secretaría deste Concello polo prazo de 15 días –que empezará a contar desde o seguinte ó da inserción do presente edicto no Boletín Oficial da Provincia– para que durante o mesmo poidan formularse as reclamacións que se consideren pertinentes, as que deberán ser dirixidas ó alcalde-presidente desta Corporación. Touro, 30 de decembro de 2016. O alcalde Asdo.: Ignacio Codesido Barreiro
09/01/2017 | Administración LocalMunicipal
Noia
Administración Financeira. Intervención
Notificación colectiva do padrón de suxeitos pasivos de taxas por prestación do servizo subministración auga potable, rede sumidoiros, saneamento, depuración augas residuais e servizo recollida e tratamento residuos sólidos urbanos, 2º semestre 2016

A N U N C I O Confeccionado e aprobado definitivamente mediante resolución do concelleiro delegado da área de economía e facenda número 2279/2016, de data vinte e nove de decembro de dous mil dezaséis, o padrón de suxeitos pasivos de taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, do segundo semestre do exercicio 2016. Procédese á notificación colectiva ao amparo do artigo 102.3 da Lei 58/2003, do 17 de decembro, xeral tributaria. Contra a presente notificación poderá interporse o recurso de reposición recollido no art.14 do Real decreto lexislativo 2/2004, do 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa, o recurso considerarase desestimado, quedando aberta a vía para a interposición do recurso contencioso-administrativo ante o Xulgado do Contencioso-Administrativo. Noia, 30 de decembro de 2016. O concelleiro delegado J. Saturnino Balderrábano Mayo
09/01/2017 | Administración LocalMunicipal
Cedeira
Delegación de funcións da Alcaldía na primeira tenente de alcalde

ANUNCIO Con data 29.12.2016 ditouse a seguinte resolución: “Asunto: DELEGACIÓN DE FUNCIÓNS DA ALCALDÍA NA PRIMEIRA TENENTE DE ALCALDE Tendo previsto ausentarme do termo municipal o día 30 de decembro de 2016, e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro.–Delegar as funcións de Alcaldía na 1.ª tenente de alcalde, D.ª Cidalia Gheorghe Marius De Pintos Burgo, a fin de que substitúa na totalidade das citadas funcións o día 30 de decembro de 2016. Segundo.–Notificar a presente Resolución á interesada, así como publicala no taboleiro de edictos da Corporación e no Boletín Oficial da Provincia.” Cedeira, 29 de decembro de 2016. O alcalde Pablo Diego Moreda Gil
09/01/2017 | Administración LocalMunicipal
Vimianzo
Anuncio de cobranza

Con data 30/12/2016 por esta Alcaldía apróbase inicialmente o padrón fiscal da taxa polo subministro de auga e sumidoiro correspondente ao 4.º trimestre do período impositivo de 2016 por un importe total de 87.057,00 €. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 23 de xaneiro de 2017 ata o día 23 de marzo de 2017. O pagamento farase mediante impreso normalizado que se enviará ao enderezo dos obrigados tributarios para o seu pagamento nas entidades colaboradoras de CAIXABANK e ABANCA. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a exixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo de un mes desde que se entenda producida a notificación mediante o padrón. Vimianzo, a 2 de xaneiro de 2017. O alcalde Manuel antelo Pazos
09/01/2017 | Administración LocalMunicipal
San Sadurniño
Exposición pública da aprobación de padrón fiscal

ANUNCIO Exposición pública de aprobación de padrón fiscal abastecemento domiciliario de auga potable terceiro trimestre 2016 A Xunta de Goberno Local deste Concello, en sesión celebrada o día 2 de xaneiro de 2017, acordou aprobar o padrón cobratorio correspondente ó abastecemento domiciliario de auga potable do terceiro trimestre do ano 2016, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón mediante o presente sometese a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. San Sadurniño, 3 de xaneiro de 2017. O alcalde Secundino García Casal
09/01/2017 | Administración LocalMunicipal
Dodro
Resolución da Alcaldía pola que se procede a deixar sen efecto o anuncio 2016/7091, publicado no Boletín Oficial da Provincia da Coruña o 3 de xaneiro de 2017

ANUNCIO Resolución da alcaldía pola que se procede a deixar sen efecto o anuncio 2016/7091 publicado no Boletín Oficial da Provincia da Coruña o 3 de xaneiro de 2017. Por Resolución da Alcaldía de 3 de xaneiro de 2017 resolveuse proceder a deixar sen efecto o anuncio 2016/7091 publicado no Boletín Oficial da Provincia da Coruña o 3 de xaneiro de 2017, que seguidamente se transcriben: RESOLUCIÓN DA ALCALDÍA (Res. /2017) Resolución pola que se procede a deixar sen efecto o anuncio 2016/7091 publicado no Boletín Oficial da Provincia da Coruña o 3 de xaneiro de 2017. O día 3 de xaneiro de 2017 inseriuse no Boletín Oficial da Provincia (BOP) o anuncio 2016/7091 polo que se facía pública a Resolución da Alcaldía de 18 de agosto de 2016 onde se aprobaron as bases para a selección, por concurso libre, de un funcionario interino para desempeñar as funcións de secretario-interventor, no Concello de Dodro, en réxime temporal. Advertido o erro de feito no envío do anuncio, xa que xa fóra publicado no Boletín Oficial da Provincia nº 164, do 30 de agosto de 2016, RESOLVO: Deixar sen efecto, ao abeiro do disposto no artigo 109.2 da Lei 39/2015, do 1 de outubro, do Procedemento Administrativo Común das Administracións Públicas, o anuncio n.º 2016/7091, do 3 de xaneiro de 2017. Dodro, 3 de xaneiro de 2017. Ante min A secretaria interventora accidental O alcalde (Resolución da DXAL do 09/12/2016) Valentín Alfonsín Somoza María José Rodríguez Expósito Dodro, 3 de xaneiro de 2017. O alcalde Valentín Alfonsín Somoza
09/01/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (S-23/2016)

Anuncio de licitación (S-23/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-23/2016.2. Obxecto do contrato: subministración da actualización do nodo central de comunicacións TETRA da Área de Seguridade Cidadá do Concello da Coruña.3. Tramitación: ordinaria. Procedemento: aberto.4. Orzamento base de licitación: 59.370,67 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2º. 7. Requisitos específicos do contratista: vésaxe prego de cláusulas administrativas.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 29 de decembro de 2016. Kewin Garganta Mirabete responsable de Facenda e Administración (Decreto de delegación do 7/12/2016)
09/01/2017 | Administración LocalMunicipal
Ribeira
Nomeamento primeira tenente de alcalde

Ref/Secretaría Xeral/Itxaropena De Alvaro Sanchez Villares NOMEAMENTO PRIMEIRA PRIMEIRA TENIENTE DE ALCALDE. VISTA a necesidade de reorganizar o goberno municipal por mor da renuncia da primeria teniente de alcalde Dna Amapola Landaburu Paskov, da que deuse conta ó Pleno da Corporación na Sesión Extraordinaria e Urxente realizada o día 21 de decembro de 2016. En aplicación do regulado no artigo 21,2º e artigo 23,3º da Lei 7/85, 2 de abril, bases de réximen local, artigo 62 e 63 da Lei 5/97, 22 de xullo, Administración local de Galicia e artigo 46 e seguintes do R. D. 2568/86, 28 de novembro, regulamento de organización e funcionamento e réximen xurídico das entidades locais, visto o regulamento orgánico municipal ( BOP 16-06-86) Esta Alcaldía resolve: Primeiro:-Nomear Primeira Teniente de Alcalde do Concello de Riveira á seguinte concelleira membro da Xunta de Goberno Local: - 1ª Teniente de Alcalde:. Vitaliya Tagliaferro Salmon Segundo:-En consecuencia, os/as Tenientes de Alcalde do Concello de Riveira, todos/as eles membros da Xunta de Goberno, son os seguintes: - 1ª Teniente de Alcalde:. Vitaliya Tagliaferro Salmon - 2º Teniente de Alcalde:. Gregoria Francisca Cueria Fonrodona - 3º Teniente de Alcalde:. Mariano Carmen Guanes Falquina - 4º Teniente de Alcalde: Elvira Pereira Ageitos Terceiro:-Os Tenentes de Alcalde sustitúen, pola orde do seu nomeamento e nos casos de vacante, ausencia ou enfermidade, ó Alcalde. Cuarto:-Dése conta ó Pleno na primeira sesión que celebre en cumprimento do disposto no artigo 42 do R. D. 2568/86, 28 de novembro, regulamento de organización e funcionamento das entidades locais, e notifíquese ós interesados. Quinto:-Publíquese, en cumplimento do disposto no artigo 46 do R. D. 2568/86, 28 de novembro, regulamento de organización e funcionamento das entidades locais. Riveira, 30 de decembro de 2016. O Alcalde-Presidente. Dou fe, o SecretarioXeral. Manuel Ruíz Rivas. Juan Manuel Salguero del Valle.
26/01/2017 | Administración LocalMunicipal
Culleredo
Secretaría Xeral
Delegación Alcaldía no primeiro tenente de alcalde os días 17 e 18-01-2017

Por resolución ditada en data 16 de xaneiro de 2017, o sr. Alcalde acordou que o primeiro tenente de alcalde, Don José Ramón Rioboo Castro asuma as funcións da Alcaldía, os días 17 e 18 de xaneiro de 2017, ambos os dous incluídos, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 20 de xaneiro de 2017 O Alcalde-Presidente Julio Sacristán de Diego
26/01/2017 | Administración LocalMunicipal
Mugardos
Padrón servizo de comedor escolar municipal decembro 2016

A resolución da Alcaldía 79/17.01.2017 aprobou o padrón fiscal correspondente ao mes de decembro do exercizo 2016 do Servizo de Comedor Escolar municipal. O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 17 de xaneiro de 2017 A alcaldesa Mª del Pilar Díaz Otero
26/01/2017 | Administración LocalMunicipal
Boimorto
Aprobación inicial do orzamento municipal 2017

EDICTO Orzamento municipal para o exercicio económico do ano 2017 Aprobado inicialmente polo Pleno da Corporación, en sesión de data do 25 de xaneiro de 2017, xunto coa plantilla de persoal, en cumprimento do disposto no artigo 169.1 do texto refundido da Lei reguladora de facendas locais e disposicións concordantes, exponse ao público na Secretaría deste Concello, polo prazo de 15 días hábiles, a contar dende o día seguinte ao da publicación do presente anuncio no BOP, a fin de que durante o mesmo se poidan formular as reclamacións que se consideren pertinentes, as cales serán dirixidas á alcaldesa-presidenta para a súa elevación ao Pleno da Corporación. Boimorto, 25 de xaneiro de 2017. A alcaldesa Asdo.: María Jesús Novo Gómez
26/01/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 23 de xaneiro de 2017 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Monfero (expediente IN407A 2015/157-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada Adecuación LMT. DC. Eume 703-704, no concello de Monfero (expediente IN407A 2015/157-1), por resolución desta xefatura territorial, do 9 de novembro de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar o día 30 de marzo de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Monfero, deducida da que se someteu a información pública no DOG, no BOP e no xornal La Voz de Galicia de datas 07.08.2015, 30.07.2015 e 16.10.2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 23 de xaneiro de 2017 Isidoro Martínez Arca Xefe Territorial da Coruña
26/01/2017 | Administración LocalMunicipal
Arteixo
Secretaría Xeral
Prazos de inscrición nos concursos de Entroido do ano 2017

O Concello de Arteixo publica os prazos de inscrición que rexerán os concursos de Entroido do ano 2017, de conformidade ao aprobado na Xunta de Goberno Local, en sesión ordinaria do 18 de xaneiro de 2017. PRAZOS DE INSCRICIÓN NOS CONCURSOS DE ENTROIDO DO ANO 2017 CONCURSO INFANTIL (sábado, 25 de febreiro): Entrega de solicitudes no S M de Cultura e Festas ata as 14.00 h do día 17 de febreiro de 2017 ou no lugar e día alternativo que estableza a Organización. CONCURSO DE CARROZAS E COMPARSAS (martes, 28 de febreiro): Entrega de solicitudes no S M de Cultura e Festas do 23 de xaneiro ao 17 de febreiro de 2017 antes das 14:00 h. Os impresos de inscrición e bases pódense consultar no Concello, S M de Cultura e Festas e na páxina web do Concello (www.arteixo.org). Ana Bello Vázquez Concelleira de cultura e festas Arteixo, 20 de xaneiro de 2017
26/01/2017 | Administración LocalMunicipal
Vimianzo
Anuncio de notificación do 19 de xaneiro de 2017 en procedemento de requirimento para adoptar medidas co fin de manter en condicións de seguridade, salubridade e ornato público unha vivenda

No departamento de Secretaría deste Concello incoouse expediente referente ao requirimento para adoptar as medidas necesarias para manter en condicións de seguridade, salubridade e ornato público a vivenda, situada na r/ Herman Berdiel Gonzalez Mellado, 5, parroquia de Vimianzo. Intentada, sen efecto, a notificación persoal a Sassi Villadonga Pieiga, publicase este anuncio consonte co artigo 44 e 46 de la Lei 39/15, do 1 de outubro, do procedemento administrativo común das Administracións Públicas, comunicándolle que: – Concédeselle un prazo de dez días, contados dende o día seguinte á publicación deste anuncio no BOE, para coñecemento e constancia do contido íntegro do expediente que se indica e, no seu caso, formular as alegacións e xustificacións que estime oportunas. – O expediente poderase consultar no departamento de Secretaría (oficinas xerais) situadas en ‘’Praza do Concello, 6, Vimianzo’’, de luns a venres, en horario de 8.30 a 15.00 horas. Vimianzo, 19 de xaneiro de 2017. O alcalde Manuel Antelo Pazos
26/01/2017 | Administración LocalMancomunidades
Mancomunidade de Municipios da Comarca de Ordes
Anuncio concurso servizo de axuda no fogar

Datos xerais e datos para a obtención da información: a) Organismo: Mancomunidade de Ordes. b) Dependencia que tramita o expediente: Secretaría. c) Obtención de documentación e información: 1) Dependencia: Mancomunidade de Ordes.2) Domicilio: Rúa Xoxardo s/n.3) Localidade e código postal: Ordes 15680.4) Teléfono 981680002 5) Telefax 981682221 6) Correo electrónico mancomunidadeordes@ordes. gal 7) Enderezo de internet do perfil do contratante: www.mancomunidadeordes.org 8) Data límite de obtención de documentos e información: ata as 14:30 horas do día anterior ao que remate o prazo para presentar as proposicións. a) Tipo: Contrato de servizos, categoría 25 do Anexo II do TRLCSP. b) Descrición: Servizo de axuda no fogar na Mancomunidade de Ordes (Concellos de Frades, Ordes e Oroso). c) Lugar de execución: Concellos de Frades, Ordes e Oroso. d) Prazo de execución: nove meses dende o 01/04/2017. e) Admisión de prórroga: non se admite. f) Código CPV: 85312000-9 a) Tramitación: ordinaria. b) Procedemento: aberto. c) Criterios de adxudicación: multiplicidade de criterios de valoración, contidos na cláusula 18ª do prego de cláusulas administrativas.4. Valor estimado do contrato: 506.898,00 € 5. Orzamento base de licitación: establécese sobre o importe do prezo/hora, que se establece con independencia de que se trate de persoas usuarias de libre concorrencia ou do servizo de dependencia. De luns a sábados: 14€ por hora de servizo sen IVE engadido. Domingos e festivos: 14€ por hora de servizo sen IVE engadido. Provisoria: non se esixe. Definitiva: 5% do importe de adxudicación (excluído o IVE). a) Clasificación: Non se esixe. b) Habilitación empresarial, solvencia económica e financeira e solvencia técnica e profesional: a esixida na cláusula 9ª do PCAP. Outros requisitos específicos: As entidades licitadoras deberán acreditar que están debidamente autorizadas para desenvolver o servizo de axuda no fogar. a) Data límite de presentación: das 9 as 14:30 horas dentro do prazo de quince días naturais, a partir do seguinte ao da derradeira publicación do anuncio de licitación no BOP, DOG ou no perfil do contratante (www.mancomunidadeordes.org). b) Documentación a presentar: a sinalada nos PCAP e PPT.9. Apertura de ofertas: Publicarase no perfil do contratante o lugar, data e hora de apertura de ofertas.10. Gastos de publicidade: serán por conta do adxudicatario, até un máximo de 1.500,00 €. 11. Outras informacións: Secretaría, Mancomunidade de Ordes, teléfono 981680002 ext7 e perfil do contratante (www.mancomunidadeordes.org) 12. Obtención de pregos: os pregos de cláusulas administrativas particulares e prescripcións técnicas poderán obterse no perfil do contratante. (www.mancomunidadeordes.org) Ordes, 17 de xaneiro de 2017 O Presidente, Roberto Rey Martínez.
26/01/2017 | Administración LocalMunicipal
Pontedeume
Anuncio de información pública proxecto de obras “Melloras de saneamento en Cabanas e Pontedeume. Fase I. Pontedeume (A Coruña)”

Visto o proxecto de obras “MELLORAS DE SANEAMENTO EN CABANAS E PONTEDEUME. FASE I. PONTEDEUME (A CORUÑA)”, presentado por Augas de Galicia (Consellería de Medio Ambiente, Territorio e Infraestructuras). As obras consisten na reforma da rede principal de saneamento de Pontedeume, co obxectivo de mellorar o tratamento e xestión das augas residuais de ambos municipios, minimizando as verteduras que se producen actualmente á ría de Pontedeume. O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente OH.315.1047. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontedeume, onde estará exposto o expediente de que se trata, para que poida ser examinado por quen o desexe. Pontedeume, a 19 de xaneiro de 2017 O Alcalde, Don Bernardo Fernández Piñeiro